Public procurement notice: Additional Information
Published: 2018-11-09
Buyer: Stredoslovenská vodárenská spoločnosť, a.s.
Country: SK
Contract type: Works
Procedure: Restricted procedure
CPV classification: 45231300 | 45232400 | 45252127 | 71320000
Award criteria: Lowest price

Technical requirements: Predmetom zákazky je odkanalizovanie obce Kalinovo s následným čistením na novovybudovanej čistiarni odpadových vôd. V obci je navrhnutá gravitačná kanalizačná sieť s 9 čerpacími stanicami (ČS1-ČS9), ktoré eliminujú nepriaznivé terénne podmienky a prečerpávajú odpadové vody do najbližšej šachty gravitačnej kanalizácie. Trasa kanalizácie je v intraviláne obce vedená v súbehu s existujúcimi komunikáciami (miestne,štátne), v telese komunikácie alebo v zelenom páse. V úsekoch v ktorých trasa navrhovanej kanalizácie zasahuje do telesa štátnej cesty II/595 bude spätná úprava realizovaná podľa vyjadrenia Banskobystrickej regionálnej správy a.s.. Križovania navrhovanej kanalizácie Stoka AA, Stoka AA-7, Stoka AA-8 a prípojky so štátnou cestou budú realizované hydraulickým pretláčaním oceľovej chráničky pod telesom cesty. Všetky križovania a súbehy s existujúcimi podzemnými vedeniami budú riešené v súlade s STN 73 6005 Priestorová úprava vedení technického vybavenia resp. podľa požiadaviek jednotlivých správcov. Pri gravitačnom odvádzaní odpadových vôd v miestach sútoku potrubí, v miestach zmien pozdĺžneho sklonu potrubia a v priamej trase max. po 50 m sú navrhnuté kanalizačné šachty. Šachty sú tiež navrhnuté v miestach pred a za križovaním štátnych ciest. Šachty budú typizované, kruhového
Prierezu s priemerom 1000, 600 mm.Navrhované kanalizačné ČS budú kruhového pôdorysu a prekryté budú stropnou doskou. Konštrukcia ČS (dno a zvislé steny) bude tvorená prefabrikovanými ŽB skružami DN1500, ktoré budú z vonkajšej strany obetónované prostým vodostavebným betónom. ČS bude prekrytá prefabrikovanou ŽB stropnou doskou, v ktorej bude umiestnený vstupný a montážny otvor, ktorý bude možné uzavrieť pomocou uzamykateľného kompozitového poklopu. V rámci návrhu gravitačnej splaškovej kanalizácie je aj návrh kanalizačných prípojok s možnosťou napojenia jednotlivých nehnuteľností nachádzajúcich sa v blízkosti budovaných kanalizačných stôk. Kanalizačné prípojky sú navrhnuté ku každej nehnuteľnosti nachádzajúcej sa v obci Kalinovo. Navrhované kanalizačné prípojky vychádzajú z predpokladu 1 nehnuteľnosť rovná sa jedna kanalizačná prípojka v rozsahu od uličnej stoky po hranicu producenta (1 m za oplotením nehnuteľnosti). Kanalizačné prípojky budú z plnostenných plastových PP rúr (s hladkou stenou) profilu DN150 (DN200 pri pretláčaní pod štátnou cestou), s kruhovou tuhosťou 10 kN/m
Jedná sa o mechanicko-biologickú čistiareň vôd s nitrifikáciou a samostatnou denitrifikáciou, s úplnou aeróbou stabilizáciou kalu v čistiacom procese. ČOV bude pozostávať z mechanického predčistenia, y biologického čistenia, zo zahusťovania a uskladňovania kalu.
Predmetom zákazky je aj vypracovanie realizačnej dokumentácie. Predmet zákazky je presne opísaný v súťažných podkladoch.
Verejný obstarávateľ od 19.10.2018 bude pri komunikácii s uchádzačmi postupovať v zmysle § 20 zákona o verejnom obstarávaní prostredníctvom komunikačného rozhrania systému Josephine, tento spôsob komunikácie sa týka akejkoľvek komunikácie medzi verejným obstarávateľom a uchádzačmi. Josephine je systém umiestnený na doméne https://josephine.proebiz.com a bude na účely dokončenia tohto verejného obstarávania softvér používaný na elektronickú komunikáciu.Uchádzač má povinnosť registrovať sa do systému Josephine: Registrovať sa do systému bude môcť pomocou hesla aj pomocou občianskeho preukazu s elektronickým čipom a bezpečnostným osobnostným kódom (elD).